text: Natlig selvbetjening i genbrugsbutik
  28 august 2018 kl. 06.07
  To mænd indførte natten til tirsdag selvbetjening i Kirkens Korshærs genbrugsbutik i Esbjerg. Politiet brød sig dog ikke om initiativet. 
  To mænd på 34 og 30 år blev kort før klokken 03.30 anholdt på fersk gerning under et indbrud i Kirkens Korshærs genbrugsbutik på Sædding Ringvej i Esbjerg.
  Henrik Sønderskov, vagtchef, Syd- og Sønderjyllands Politi: "Da vi kom til stedet med en hundepatrulje, var de to mænd stadig i forretningen - og da de hørte hunden gø, skulle de to ikke risikere deres skind ved at tage flugten."
  De to mænd havde under deres natlige selvbetjening glemt at tage i betragtning, at genbrugsbutikken var sikret med et alarmanlæg.
  - Da vi kom til stedet med en hundepatrulje, var de to mænd stadig i forretningen - og da de hørte hunden gø, skulle de to ikke risikere deres skind ved at tage flugten, siger vagtchef Henrik Sønderskov, Syd- og Sønderjyllands Politi, tirsdag morgen til TV SYD.
  De to anholdte er lokale og kendt af politiet for tidligere indbrud.
  
  